**К ОПУБЛИКОВАНИЮ**

### **КОМИ РЕСПУБЛИКАЛӦН**

#### **ОЛАНПАС**

**«Коми Республикаын войтырӧс доръян юкӧнын**

**юалӧмъяс ладмӧдӧм йылысь» Коми Республикаса Оланпасӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2022 вося ӧшым тӧлысь 22 лунӧ

**1 статья.** Пыртны «Коми Республикаын войтырӧс доръян юкӧнын юалӧмъяс ладмӧдӧм йылысь» Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2017, 26 №, 459 ст.; 2019, 15 №, 221 ст.) татшӧм вежсьӧмъяс:

1. 6 статьяса 2 пункт гижны тадзи:

«2) Россия Федерацияса Оланподулӧн, федеральнӧй оланпасъясӧн, Коми Республикаса Оланподулӧн да Коми Республикаса оланпасъясӧн урчитӧм мукӧд уджмог.».

2. 7 статьяса 6 пунктын «веськӧдлан юкӧнын» кывъяс вежны «веськӧдлӧм серти» кывъясӧн.

3. 8 статьяса 1 юкӧнын:

1) 4 пункт гижны тадзи:

«4) лӧсьӧдны, выльмӧдны да кутны пыр дасьӧн вӧдитчӧм вылӧ войтырӧс дорйӧмӧн веськӧдлан техническӧй системаяссӧ, олысьяслы юӧртан системаяссӧ, видзан сооружениеяссӧ да войтырӧс доръян мукӧд объектсӧ;»;

2) 8 пункт гижны тадзи:

«8) могмӧдны олысьяслы ас кадӧ юӧртӧмсӧ да збыльмӧдны сійӧс;».

4. 9 статьяын:

1) 3 пункт гижны тадзи:

«3) лӧсьӧдӧны, выльмӧдӧны да кутӧны пыр дасьӧн вӧдитчӧм вылӧ олысьяслы юӧртан муниципальнӧй системаяссӧ, видзан сооружениеяссӧ да войтырӧс доръян мукӧд объектсӧ;»;

2) 7 пункт гижны тадзи:

«7) могмӧдӧны олысьяслы ас кадӧ юӧртӧмсӧ да збыльмӧдны сійӧс;».

**2 статья.** Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти, положениеяс кындзи, кутшӧмъяслы тайӧ статьяӧн урчитӧма мӧд вынсялан кадколаст.

Тайӧ Оланпаслӧн 1 статьяса 3 да 4 пунктъяс вынсялӧны 2023 вося ода-кора тӧлысь 4 лунсянь.

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2022 вося ӧшым тӧлысь 27 лун

130-РЗ №